రామ్ పోతినేని

రామ్ పోతినేని, తెలుగు  సినిమా నటుడు.

 వ్యక్తిగత జీవితం 
రామ్ నిర్మాత "స్రవంతి" రవికిషోర్ తమ్ముడైన మురళి పోతినేని కొడుకు. హైదరాబాదులో పుట్టినా తన విద్యాభ్యాసం తమిళనాడులో చెన్నైలోని చెట్టినాడ్ విద్యాశ్రమం, సెంట్ జాన్ పాఠశాలలో చేసాడు.

 సినీ జీవితం 
నట శిక్షకుడు ఎన్.జె. భిక్షు దగ్గర నటనలో శిక్షణ తీసుకున్నాడు.ఎన్టీఆర్, రామ్, నితిన్, ఇలియానా... అందరూ మా శిష్యులే!, ఈనాడు ఆదివారం సంచిక, 4 జనవరి 2015, పుట. 20-21 రామ్ నటించిన మొదటి చిత్రం దేవదాసు. ఇందులో ఇలియానా కథానాయిక. వై.వీ.ఎస్. చౌదరి దర్శకత్వం వహించిన ఈ చిత్రం 2006 జనవరి 11 న విడుదలై బాక్సాఫీసు వద్ద భారీ విజయాన్ని అందుకోవడమే కాక రామ్ కి ఫిలింఫేర్ సౌత్ - ఉత్తమ నూతన నటుడు అవార్డును అందించింది. తన రెండో చిత్రం సుకుమార్ దర్శకత్వం వహించిన జగడం. ఈ చిత్రం 2007 మార్చి 16 న విడుదలైంది. ఈ చిత్రం బాక్సాఫీసు వద్ద విఫలమైనప్పటికీ విశ్లేషకుల నుంచి ప్రశంసలు అందాయి. 2008 లో శ్రీను వైట్ల దర్శకత్వంలో జెనీలియా సరసన రెడీ చిత్రంలో నటించాడు. ఈ చిత్రం భారీ విజయాన్ని సొంతం చేసుకుంది. ఈ చిత్రంతో రామ్ పెద్ద హీరోల్లో ఒకడయ్యాడు.

2009 లో రెండు చిత్రాల్లో నటించాడు. ఒకటి బి.గోపాల్ దర్శకత్వంలో మస్కా. ఇందులో హన్సికా మోట్వాని, షీలా కథానాయికలు. మరో చిత్రం ఎం.శరవణన్ దర్శకత్వంలో గణేష్. ఇందులో కాజల్ అగర్వాల్ కథానాయిక. మస్కా ఓ మోస్తరు విజయం సాధించగా గణేష్ పరాజయం పాలైంది. కానీ ఈ రెండు చిత్రాల్లోనూ రామ్ తన నటనకు ప్రశంసలు సొంతం చెసుకున్నాడు. 2010 లో రామ్ శ్రీవాస్ దర్శకత్వంలో రామ రామ కృష్ణ కృష్ణ చిత్రంలో నటించాడు. ఇందులో ప్రియా ఆనంద్, బిందు మాధవి కథానాయికలు. ఈ చిత్రం కూడా ఓ మోస్తరు విజయాన్ని సొంతం చెసుకుంది. 2011 లో రామ్ సంతోష్ శ్రీనివాస్ దర్శకత్వంలో కందిరీగ చిత్రంలో నటించాడు. ఇందులో హన్సిక, అక్ష కథానాయికలు. ఈ చిత్రం బాక్సాఫీసు వద్ద భారీ విజయం సాధించింది.

2012 లో రామ్ ఏ.కరుణాకరన్ దర్శకత్వంలో ఎందుకంటే...ప్రేమంట! చిత్రంలో నటించాడు. ఇందులో తమన్నా కథానాయిక. భారీ అంచనాల మధ్య విడుదలైన ఈ చిత్రం భారీ పరాజయంగా నిలిచింది కానీ రామ్ మరియూ తమన్నాల నటనకు భారీ ఎత్తున ప్రశంసలు అందాయి. 2013 లో రామ్ భాస్కర్ దర్శకత్వంలో ఒంగోలు గిత్త చిత్రంలో నటించాడు. ఇందులో కృతి కర్బంధ కథానాయిక. ఈ చిత్రం బాక్సాఫీసు వద్ద పరాజయం పాలైంది. ఆ తరువాత రామ్ కె. విజయభాస్కర్ దర్శకత్వంలో దగ్గుబాటి వెంకటేష్ తో కలిసి హిందీ చిత్రం బోల్ బచ్చన్ తెలుగు పునః నిర్మాణం అయిన మసాలా లో నటించాడు. అది కూడా ఆశించిన విజయాన్ని ఇవ్వలేదు.2015 లో గోపిచంద్ మలినేని దర్శకత్వంలో పండగ చేస్కో చిత్తం తో మళ్ళీ విజయాన్ని అందుకున్నాడు. అదే సంవత్సరం శివమ్ అనే సినిమా తో భారీ ప్లాప్ అందుకున్నాడు.2016 లో కిశోర్ తిరుమల దర్శకత్వంలో నేను శైలజ సినిమా తో మరొక విజయాన్ని అందుకున్నాడు. ఆ సినిమా లో రామ్ నటన కి మంచి మార్కులు పడ్డాయి. మళ్ళీ అదే సంవత్సరం హైపర్ అనే సినిమా తో ఓ మోస్తరు విజయాన్ని అందుకున్నాడు. 2017 లో కిషోర్ తిరుమల దర్శకత్వంలో ఉన్నది ఒకటే జిందగి అనే సినిమా లో నటించాడు అది కూడా నిరాశ పరిచింది. ప్రస్తుతం త్రినాథరావు నక్కిన దర్శకత్వంలో హలొ గురు ప్రేమ కోసమే చిత్రంలో నటిస్తున్నాడు.

 నటించిన చిత్రాలు 
సంవత్సరంపేరుపాత్ర గమనికలుమూ2002అదయాళంనరేన్ శ్రీనివాసన్తమిళ షార్ట్ ఫిల్మ్2006దేవదాసుదేవదాస్2007జగడంశీను2008రెడీచందు (దానయ్య) 2009మస్కాకృష్ణ "క్రిష్"గణేష్గణేష్2010రామ రామ కృష్ణ కృష్ణరామకృష్ణ2011కందిరీగశ్రీనివాస్ "శ్రీను"2012ఎందుకంటే...ప్రేమంట!కృష్ణ & రాముడు తమిళంలో ఒకేసారి చిత్రీకరించబడింది2013ఒంగోలు గిత్తదొరబాబు (తెలుపు) మసాలారామ్ (రెహమాన్) 2015రేకథకుడువాయిస్ పాత్రపండగ చేస్కోకార్తీక్శివంశివ (రామ్) 2016నేను శైలజహరిహైపర్సూర్యనారాయణ మూర్తి2017ఉన్నది ఒకటే జిందగీఅభిరామ్2018హలో గురు ప్రేమకోసమేసంజు"ఐడియా చెప్పు ఫ్రెండ్" కోసం గాయకుడు కూడా2019ఇస్మార్ట్ శంకర్ఉస్తాద్ "ఇస్మార్ట్" శంకర్ / అరుణ్ 2021రెడ్ఆదిత్య & సిద్ధార్థ్ ద్విపాత్రాభినయంరొమాంటిక్‌ఉస్తాద్ "ఐస్మార్ట్" శంకర్అతిధి పాత్ర2022ది వారియర్సత్యతెలుగు/తమిళం ద్విభాషా2023స్కందభాస్కర్ రాజు & స్కంద ద్విపాత్రాభినయం2024డబుల్ ఇస్మార్ట్ఉస్తాద్ "ఇస్మార్ట్" శంకర్ / అరుణ్2025ఆంధ్రా కింగ్ తాలూకాసాగర్చిత్రీకరణ

 ప్రశంసలు 
సంవత్సరంఅవార్డువర్గంపనిఫలితంమూ2002యూరప్ ఫిల్మ్ ఫెస్టివల్, స్విట్జర్లాండ్ఉత్తమ నటుడుఅదయాళంగెలిచింది2007దక్షిణాది ఫిల్మ్‌ఫేర్ అవార్డులుఉత్తమ పురుష అరంగేట్రందేవదాసుగెలిచింది2008దక్షిణాది ఫిల్మ్‌ఫేర్ అవార్డులుఉత్తమ నటుడు - తెలుగుసిద్ధంగా ఉందినామినేట్ అయ్యారు2011దక్షిణాది ఫిల్మ్‌ఫేర్ అవార్డులుకందిరీగనామినేట్ అయ్యారు2020జీ సినీ అవార్డ్స్ తెలుగుసెన్సేషనల్ స్టార్ ఆఫ్ ది ఇయర్ఐస్మార్ట్ శంకర్గెలిచిందిఉత్తమ నటుడునామినేట్ అయ్యారు202110వ సౌత్ ఇండియన్ ఇంటర్నేషనల్ మూవీ అవార్డులునామినేట్ అయ్యారు

మూలాలు

వర్గం:తెలుగు సినిమా నటులు
వర్గం:1987 జననాలు
వర్గం:జీవిస్తున్న ప్రజలు
వర్గం:సినీ వారసత్వం గల తెలుగు సినిమా వ్యక్తులు